Kui Kalevi kunagine kojutulek pidi tähendama neis Jakob­soni sõnades kirjeldatud õiguste ja vabaduste saavutamist, siis küündisid Kuhlbarsi ja Reinwaldi isamaalised unistused ei  mil­legi muu vähema kui Eesti iseseisvuse mõtteni. Kahtlemata ei toetunud need unistused möödunud sajandi teise poole reaalse­tele poliitilistele olukordadele, sest sellelt aluselt lähtudes võis mõte isamaast kui Eesti riigist paista täiesti absurdsena. Need unistused on eeskätt ikkagi kirjanduslikud ja sellistena poliitili­selt lähemalt konkretiseerimata.